Diari Oficial de la Generalitat Valenciana


Sumari del DOGV 5658, del 12-12-2007 (2007/14146)

ORDRE de 30 de novembre de 2007, de la Conselleria d'Economia, Hisenda i Ocupació, per la qual s'efectua ampliació en els crèdits màxims que han de finançar els costos per constitució d'avals que garantisquen les bestretes en les ajudes concedides per la Generalitat en matèria de formació professional, ocupacional i contínua.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5658

Data del DOGV
:   12-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14902


Data del document
:   30-11-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * garantia de crèdit
    * ajuda pública
    * societat sense fins de lucre
    * formació professional
    * modificació pressupostària
    * suport econòmic

ORDRE de 30 de novembre de 2007, de la Conselleria d'Economia, Hisenda i Ocupació, per la qual s'efectua ampliació en els crèdits màxims que han de finançar els costos per constitució d'avals que garantisquen les bestretes en les ajudes concedides per la Generalitat en matèria de formació professional, ocupacional i contínua. [2007/14183]  
EL 13 de març de 2007 (DOCV núm. 5.469) va ser publicada l'Ordre d'1 de març de 2007, de la conselleria d'Economia, Hisenda i Ocupació, per la qual es regulen i es convoquen per a l'exercici 2007, subvencions destinades a finançar els costos per constitució d'avals que garantisquen les bestretes en les ajudes concedides per la Generalitat en matèria de formació professional ocupacional i contínua.  
La disposició addicional primera de l'esmentada Ordre d'1 de març de 2007 preveu l'import, el programa pressupostari i la línia de subvenció per a atendre el finançament de les corresponents ajudes.  
Per Resolució de 13 de novembre de 2007, del director general del Servef, s'autoritza una transferència de crèdit per import d'1.000.000 euros a la línia T5272000, per a atendre sol·licituds pendents de resoldre, tant d'exercici corrent com d'exercicis anteriors.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març; i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Economia, Hisenda i Ocupació.  
ORDENE  
Incrementar la dotació pressupostària assignada en l'Ordre d'1 de març de 2007 per a finançar els costos per constitució d'avals que garantisquen les bestretes en les ajudes concedides per la Generalitat en matèria de Formació Professional Ocupacional i Contínua fins una quantia màxima d'1.000.000 euros (un milió d'euros), cosa que suposa un increment de 800.000 euros (vuit-cents mil euros) sobre la dotació anterior, tot a càrrec de la línia de subvenció T5272000 denominada Finançament d'avals bancaris d'organitzacions sense ànim de lucre, del subprograma pressupostari 322.52 «Formació professional ocupacional i contínua».  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant aquest òrgan en el termini d'un mes, computat en els termes ja esmentats abans, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 30 de novembre de 2007  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA